Foto’s: Kaapstad-meubelfabriek in ligte laaieDie rookwolk hang oor Kaapstad. Foto: Foto: @megan_wakefield op Twitter. ŉ Brand het Dinsdagoggend by ŉ meubelfabriek in Kaapstad uitgebreek. Volgens Theo Layne, woordvoerder van die stad se brand-en-reddingsdiens, is brandbestryders omstreeks 09:00 na die fabriek in die Epping- industriële gebied ontbied. Ses brandweerwaens, twee watertenkers en ŉ noodvoertuig is na die toneel ontbied. “Die hele stoorkamer is aansienlik beskadig, insluitend die stoorkamer asook die vervaardigings- en vertoonarea.” Sover vasgestel kan word, is geen beserings aangemeld nie. Die oorsaak van die brand word ondersoek. Verskeie paaie om die stoorkamer was vir verkeer gesluit weens swak sigbaarheid. ŉ Donker rookwolk kon kilometers ver gesien word.